+-----------------------------------------------------------------------+
| 3.  ลักษณะการประกอบธุรกิจ                                                |
+-----------------------------------------------------------------------+

ประวัติความเป็นมา 

บริษัท เอ็ม เอฟ อี ซี จำกัด จัดตั้งขึ้นโดยการร่วมทุนระหว่าง บริษัท โมเดอร์นฟอร์ม อินทิเกรชั่น
เซอร์วิสเซส จำกัด ซึ่งเป็นบริษัทร่วมของ บริษัท โมเดอร์นฟอร์มกรุ๊ป จำกัด (มหาชน)
กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจบริการให้คำปรึกษาพัฒนาและวางระบบคอมพิวเตอร์
และเครือข่ายงานเทคโนโลยีสารสนเทศ สำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจ (Enterprise) ขนาดใหญ่ที่เป็นผู้นำในแต่ละอุตสาหกรรม

ในช่วงการก่อตั้งบริษัทกลุ่มผู้บริหารได้เล็งเห็นว่าการประกอบธุรกิจในลักษณะการซื้อมาขายไปนั้นมีแนวโน้ม
ที่จะมีจำนวนคู่แข่งค่อนข้างมาก
อันจะนำมาซึ่งการแข่งขันด้านราคาและอาจทำให้บริษัทไม่สามารถเพิ่มยอดขายโดยรักษาอัตราส่วนกำไรไว้ได้
นอกจากนี้ ในการประกอบธุรกิจลักษณะดังกล่าว ผู้ประกอบการจะต้องมีการเก็บรักษาสินค้า

คงคลังทำให้ต้องมีเงินทุนหมุนเวียนที่เพียงพอ
ทั้งยังมีความเสี่ยงจากการที่สินค้าล้าสมัยอันจะทำให้ราคาขายลดลง
ผู้บริหารจึงได้เริ่มกำหนดรูปแบบการดำเนินธุรกิจของบริษัทในลักษณะการให้บริการคำปรึกษา
พัฒนาและวางระบบคอมพิวเตอร์และเครือข่ายงานเทคโนโลยีสารสนเทศ
กล่าวคือบริษัทจะมุ่งเน้นการขายบริการเป็นสำคัญซึ่งจะทำให้บริษัทสามารถหลีกเลี่ยงการแข่งขันด้านราคา
และสามารถคงรักษาไว้ซึ่งอัตราส่วนกำไรที่เหมาะสมได้
อีกทั้งยังเป็นการลดการพึ่งพาผู้ผลิตหรือผู้จัดจำหน่ายผลิตภัณฑ์ต่างๆ ด้วย

โดยบริษัทเริ่มมุ่งเน้นให้บริการกับลูกค้าในกลุ่มธุรกิจสื่อสารโทรคมนาคมเป็นกลุ่มแรก
เนื่องจากเป็นกลุ่มธุรกิจที่มีงบประมาณในการลงทุนและใช้จ่ายในด้านคอมพิวเตอร์และเทคโนโลยีสารสนเทศค่อนข้างสูง
และอาศัย เทคโนโลยี และนวัตกรรมที่ใหม่ ล้ำหน้า
และเปลี่ยนแปลงตลอดเวลาในการสร้างศักยภาพการแข่งขัน
ซึ่งจะทำให้บริษัทสามารถสร้างมูลค่าเพิ่มให้กับบริการได้มากหากสามารถเรียนรู้และนำเสนอนวัตกรรมใหม่ๆ
แก่ลูกค้าได้ก่อนคู่แข่ง นอกจากนี้
ประสบการณ์และผลงานที่บริษัทได้รับจากการให้บริการแก่ลูกค้าในกลุ่มสื่อสารโทรคมนาคมยังช่วยส่งเสริมให้บริษัทสามารถขยายกลุ่มลูกค้าไปยังกลุ่มธุรกิจอื่นๆ
อันได้แก่ กลุ่มสถาบันการเงิน หน่วยงานราชการและรัฐวิสาหกิจ รวมทั้งภาคอุตสาหกรรมการผลิต

พัฒนาการที่สำคัญของบริษัทนับตั้งแต่จดทะเบียนจัดตั้งมีดังต่อไปนี้

ปี 2552

-   ได้รับรางวัล FY09 Enterprise Strategic Win of the Year และ FY09 Top
    Advance Technology (AT) Partner of the Year จาก Cisco เมื่อวันที่ 29 ม.ค.
    2553

-   ได้รับรางวัล “Most Distinguished Achievement Award for Asia Pacific”
    จาก IBM เมื่อวันที่ 25 ตุลาคม 2552 ในฐานะบริษัท Partner ที่มีความโดดเด่นทางด้าน
    Information Management และโซลูชั่นที่แตกต่าง บนพื้นฐานของ IBM Information
    Management Software Portfolio

-   ดำเนินการ Re-Certified Cisco Gold Certified Partner in Thailand
    เมื่อวันที่ 14 ก.ย.2552
    แสดงให้เห็นถึงความมุ่งมั่นในการพัฒนาประสิทธิภาพกระบวนการทำงานและการให้บริการที่ได้มาตรฐาน

-   ได้รับรางวัล Desktop Deployment of The Year 2009 จาก Microsoft เมื่อวันที่ 7
    ส.ค. 2552 และถือเป็น Partner รายแรกๆ ของ Microsoft
    ที่มุ่งเน้นและมีศักยภาพในด้าน Advanced Desktop Infrastructure Solution ของ
    Microsoft

-   ได้รับรางวัล Solution Selling Award 2009 จาก SYMANTEC เมื่อวันที่ 23-25
    เมษายน 2552ที่ประเทศมาเก๊า

ปี 2551

-   ผ่านการรับรองมาตรฐาน CMMI Maturity Level 3
    ซึ่งเป็นรูปแบบการปรับปรุงกระบวนการพัฒนาผลิตภัณฑ์และบริการ
    โดยเฉพาะด้านการพัฒนาซอฟต์แวร์อันเป็นที่ยอมรับในระดับสากล จากบริษัท ISEM Co.,Ltd.
    ผู้ประเมิน ซึ่งเป็นระดับสูงสุดที่มีการรับรองในประเทศไทย

-   คุณศิริวัฒน์ วงศ์จารุกร กรรมการผู้จัดการใหญ่ บริษัท MFEC ได้รับรางวัล “นักบริหารดีเด่น”
    ประจำปี 2551 (Executive of the Year 2008) สาขาการพัฒนาองค์กรทางด้านไอที
    โดยนิตยสารเส้นทางไทย

-   DTAC ATM SIM พัฒนาโดย MFEC ได้รับรางวัล “บริการการเงินบนมือถือยอดเยี่ยม” (Best
    Mobile Money Service) จากการประกวด Asia Mobile Awards 2008
    โดยสมาคมจีเอสเอ็ม (GSMA) ในงาน GSMA’s Mobile Congress ที่มาเก๊า

-   ได้รับรางวัล “Advance Technology Partner: Rich Media Communications”
    จาก Cisco พิสูจน์ให้เห็นถึงภารกิจในการปรับปรุงจุดแข็งด้านความแตกต่างและ Advanced
    Technology ซึ่งจะช่วยยกระดับข้อเสนอที่มีคุณค่าและแตกต่างที่ MFEC มอบให้กับลูกค้า

-   ได้รับรางวัลรองชนะเลิศการแข่งขันเจาะระบบผ่านเครือข่าย (Wireless Security)
    ในงาน “Siam Secure Air Raid Hacking Challenge Bangkok 2008” ที่
    Central World เมื่อวันที่ 27 มี.ค. 2551

ปี 2550

-   ได้รับเกียรติบัตร 4 บริษัทต้นแบบ นำอุตสาหกรรมซอฟต์แวร์ก้าวสู่ระดับสากล ในโครงการ
    (TQS: The Roadmap to International Standard) ด้วยมาตรฐาน ISO 15504
    จากสำนักงานส่งเสริมอุตสาหกรรมซอฟต์แวร์แห่งชาติ (องค์กรมหาชน)
    ร่วมกับกลุ่มอุตสาหกรรมซอฟต์แวร์ สภาอุตสาหกรรมแห่งประเทศไทย, ซอฟต์แวร์พาร์ค
    และสมาคมอุตสาหกรรมซอฟต์แวร์ไทย
    ซึ่งถือเป็นย่างก้าวที่สำคัญอีกก้าวหนึ่งของบริษัทในการยกระดับคุณภาพมาตรฐานการผลิตซอฟต์แวร์ให้ทัดเทียมระดับสากล
    และเพิ่มขีดความสามารถในการแข่งขันกับต่างชาติ

-   ได้รับรางวัล Partner of the Year 2007 ด้าน System Integrator จากบริษัท
    Oracle Corporation (Thailand)
    ในฐานะผู้พัฒนาและวางระบบทางด้านเทคโนโลยีสารสนเทศ

-   ได้รับโล่ประกาศเกียรติคุณ จากคณะวิศวกรรมศาสตร์ จุฬาลงกรณ์มหาวิทยาลัย
    ในฐานะผู้ให้การสนับสนุนทีม Plasma-z เข้าร่วมแข่งขัน World Robocup 2007 ณ
    เมืองแอตแลนต้า ประเทศสหรัฐอเมริกา

-   ได้รับการแต่งตั้งจาก Symantec Corporation ให้เป็นตัวแทนจำหน่ายผลิตภัณฑ์ในระดับ
    Gold Certificate
    แสดงให้เห็นถึงการเป็นผู้แทนที่มีความเชี่ยวชาญและประสิทธิภาพด้านการให้บริการผลิตภัณฑ์
    Symantec และความพร้อมในการนำเสนอ Symantec Solutions
    ให้กับลูกค้าในระดับเอ็นเตอร์ไพรส์

-   ได้รับรางวัล Top Symantec Channel SE-Data Center Management Group
    Fy2007 จาก Symantec ในงาน Symantec Partner Kick-off
    ในฐานะพาร์ตเนอร์ที่มีผลประกอบการดีเด่นในโซลูชั่นทางด้านการบริหารจัดการฐานข้อมูล
    (Data Management)
    เป็นการตอกย้ำถึงศักยภาพและความสามารถในการให้บริการทางด้านการจัดการฐานข้อมูล
    Data Center Management ของบริษัท ในฐานะผู้นำด้านการให้บริการไอทีของไทย

-   ได้รับรางวัล FY 2007 Top Advanced Technology (AT) Penetration Rate และ
    FY 2007 Unified Communications partner of the Year จาก CISCO ในงาน
    CISCO Thailand Partner Conference 2008 Samui
    ในฐานะพาร์ตเนอร์ที่มียอดขายสูงสุดในหมวด Advanced Technology และ Unified
    Communication ประจำปี 2550.

ปี 2549

-   ได้รับการรับรองจาก CISCO ให้เป็นตัวแทนจำหน่ายระดับ Gold Certified Partner
    อย่างเป็นทางการ ซึ่งถือเป็นรายที่ 4 ของประเทศไทย และรายที่ 2
    ของตัวแทนจำหน่ายที่เป็นบริษัทไทย

-   ได้รับรางวัล Technology Fast 500 Asia Pacific 2006 ที่จัดอันดับโดย Deloitte
    บริษัทที่ปรึกษาทางการเงินที่มีชื่อเสียงระดับโลก ซึ่งบริษัทได้รับการจัดอันดับอยู่ในลำดับที่ 466
    ของประเทศใน Asia Pacific ที่มีอัตราการเติบโตสูงสุด
    โดยเป็นบริษัทคนไทยบริษัทเดียวที่ได้รับรางวัลนี้ในระยะเวลา 3 ปีที่ผ่านมา
    ได้รับการรับรองเป็น TRACE MEMBER CERTIFICATION ตามกฎระเบียบของ US FCPA
    Regulations ประเทศสหรัฐอเมริกา
    ทำให้บริษัทได้รับการยอมรับเรื่องความโปร่งใส่ในการดำเนินธุรกิจ
    ด้วยมาตรฐานการรับรองที่ได้รับการเชื่อถือจากทั่วโลก

-   มีการปรับปรุงโครงสร้างระบบการบริหารงานภายในองค์กร
    เพื่อเพิ่มประสิทธิภาพการดำเนินธุรกิจ โดยเฉพาะในส่วนการให้บริการให้คำปรึกษา
    และพัฒนาระบบเทคโนโลยีสารสนเทศ
    โดยเน้นให้ความสำคัญกับการจัดตั้งทีมงานทีมีความรู้ความเชี่ยวชาญในเทคโนโลยีเฉพาะด้าน
    (Technology Practice) เช่น ระบบบริหารจัดการคลังข้อมูล (Data Warehouse)
    ระบบบริหารจัดการงานเทคโนโลยีสารสนเทศ (Business Service Management)
    กลุ่มธุรกิจพาณิชย์อิเล็กทรอนิกส์ (E-Business) กลุ่มงานที่ปรึกษาไอทีเชิงกลยุทธ์ (IT
    Consulting) กลุ่มงานแอพพลิเคชั่นเพื่อธุรกิจการเงินและการธนาคาร
    กลุ่มงานแอพพลิเคชั่นเพื่อธุรกิจเทเลคอม
    และกลุ่มงานโครงสร้างพื้นฐานระบบที่แยกออกเป็นหน่วยงานย่อยตามความเชี่ยวชาญเฉพาะด้านเช่นกัน
    ครอบคลุมทั้งสำนักงานเครือข่าย และระบบปฏิบัติการและความปลอดภัยของระบบ
    เพื่อเจาะกลุ่มเป้าหมายที่เป็นตลาดเฉพาะ (Niche Market)
    นอกจากยังมีการปรับปรุงโครงสร้างทีมงานขาย เพื่อรองรับการขยายตลาดที่มากขึ้นในอนาคต

-   ให้ความสำคัญกับนโยบายการปรับปรุงประสิทธิภาพระบบงานภายในทั้งในส่วนของฮาร์ดแวร์และซอฟต์แวร์
    เพื่อช่วยสนับสนุนการดำเนินงาน
    และเพิ่มศักยภาพและความรวดเร็วในการให้บริการแก่ลูกค้าและพนักงานภายใน
    เพื่อให้ระบบงานภายในขององค์กรมีประสิทธิภาพมากยิ่งขึ้น เช่น
    การจัดทำระบบซอฟต์แวร์เพื่อควบคุมการบริหารโครงการ (Project Management
    Office) ระบบ Web Portal เพื่อช่วยพัฒนาองค์ความรู้ (Knowledge)
    รวมถึงการพัฒนาขั้นตอนการทำงานต่าง ๆ ที่เป็นระเบียบวิธีการ (MFEC Methodology)
    เพื่อการพัฒนาคุณภาพงานในการตอบสนองความต้องการแก่ลูกค้า

ปี 2548

-   เข้าลงทุนในบริษัท โมเดอร์นฟอร์ม อินทิเกรชั่น เซอร์วิสเซส จำกัด หรือ “เอ็มไอเอส”
    เมื่อวันที่ 1 มิถุนายน 2548
    ซึ่งประกอบธุรกิจในด้านการจัดหาและให้บริการด้านระบบสารสนเทศ
    และการให้บริการด้านซอฟต์แวร์เพื่อธุรกิจขนาดกลางและขนาดย่อม (SMEs)
    โดยบริษัทเข้าถือหุ้นในสัดส่วนเต็มร้อยละ 100 มูลค่าที่ตราไว้หุ้นละ 10 บาท
    ของทุนจดทะเบียน 64.13 ล้านบาท

  ปี 2547

-   เข้าลงทุนในบริษัท พรอมท์นาว จำกัด เมื่อวันที่ 26 สิงหาคม 2547
    ซึ่งดำเนินธุรกิจให้คำปรึกษา แนะนำ อบรมเกี่ยวกับซอฟต์แวร์และฮาร์ดแวร์
    สำหรับควบคุมหรือใช้งานร่วมกับอุปกรณ์อิเล็กทรอนิกส์
    และสร้างสรรค์สื่อความบันเทิงบนอุปกรณ์อิเล็กทรอนิกส์ โดยบริษัทเข้าถือหุ้นในสัดส่วนร้อยละ
    60 มูลค่าที่ตราไว้หุ้นละ 100 บาท ของทุนจดทะเบียน 7.5 ล้านบาท

-   เข้าลงทุนในบริษัท โฟร์บิซิเนท จำกัด เมื่อวันที่ 15 ตุลาคม 2547
    ซึ่งดำเนินธุรกิจให้บริการรับออกแบบ ผลิต
    และจำหน่ายโปรแกรมที่ใช้งานบนอินเตอร์เน็ตเพื่อธุรกิจขนาดกลางและขนาดย่อม
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 30
    ล้านบาท

-   เข้าลงทุนในบริษัท แอดวานซ์ อินเทลลิเจนซ์ โมเดิร์นนิตี้ จำกัด เมื่อวันที่ 19 พฤศจิกายน
    2547 ซึ่งดำเนินธุรกิจพัฒนา ผลิต และจำหน่ายซอฟต์แวร์ด้านสื่อบันเทิงบนอุปกรณ์มือถือ
    โดยบริษัทเข้าถือหุ้นในสัดส่วนร้อยละ 51

  มูลค่าที่ตราไว้หุ้นละ 10 บาท ของทุนจดทะเบียน 3 ล้านบาท

ปี 2546

-   ขยายขอบเขตการให้บริการพัฒนาระบบคลังข้อมูล (Data Warehouse)
    และระบบข้อมูลเพื่อการตัดสินใจ (Business Intelligence)
    โดยได้รับความร่วมมือจากบริษัทผู้ผลิตซอฟต์แวร์ คือ NCR-Teradata ประเทศสหรัฐอเมริกา
    และได้รับการแต่งตั้งเป็นตัวแทนจำหน่ายในประเทศไทย

-   ให้บริการพัฒนาระบบ VOIP สำหรับลูกค้า
    ซึ่งได้รับสัมปทานในการประกอบกิจการสื่อสารโทรคมนาคมในประเทศกัมพูชา
    นับเป็นการพัฒนาระบบ VOIP เป็นแห่งแรกของประเทศกัมพูชา

-   ในเดือนพฤษภาคม บริษัทได้ดำเนินการเพิ่มทุนจากเดิม 20 ล้านบาทเป็น 160 ล้านบาท
    และเสนอขายหุ้นสามัญเพิ่มทุนแก่ผู้ถือหุ้นเดิมจำนวน 14 ล้านหุ้น ที่มูลค่าที่ตราไว้หุ้นละ 10 บาท

-   ในเดือนมิถุนายน เพื่อเป็นการปรับโครงสร้างผู้ถือหุ้นของบริษัท บริษัท โมเดอร์นฟอร์ม
    อินทิเกรชั่น เซอร์วิสเซส จำกัด ได้ดำเนินการขายหุ้นทั้งหมดที่ถือในบริษัท คิดเป็นร้อยละ
    68.0 ของหุ้นที่ออกและเรียกชำระแล้ว ให้กับบริษัท โมเดอร์นฟอร์มกรุ๊ป
    จำกัด(มหาชน)และผู้ถือหุ้นรายบุคคลอื่นๆซึ่งเป็นผู้ถือหุ้นของบริษัท โมเดอร์นฟอร์ม อินทิเกรชั่น
    เซอร์วิสเซส จำกัด ทำให้บริษัท โมเดอร์นฟอร์มกรุ๊ป จำกัด (มหาชน)
    เป็นผู้ถือหุ้นใหญ่ของบริษัท ณ ขณะนั้น โดยถือหุ้นร้อยละ 31.6 ของหุ้นที่ออกและเรียกชำระแล้ว
    และบริษัทได้จำหน่ายเงินลงทุนทั้งหมดในบริษัท ไทยแมพไกด์ จำกัด ให้แก่บริษัท
    โมเดอร์นฟอร์ม อินทิเกรชั่น เซอร์วิสเซส จำกัด

-   เปิดศูนย์วิจัยและพัฒนา (Development Center) ที่อาคารเล้าเป้งง้วนทาวเวอร์ 1
    ถนนวิภาวดี-รังสิต
    เพื่อเป็นศูนย์ในการวิจัยและพัฒนาเทคโนโลยีและผลิตภัณฑ์ใหม่ของบริษัทเพื่อรองรับการขยายงาน
    จำนวนพนักงานซึ่งเพิ่มขึ้นเพื่อให้สามารถบริการลูกค้าได้อย่างใกล้ชิดและรวดเร็วยิ่งขึ้น

-   จดทะเบียนแปรสภาพเป็นบริษัทมหาชนจำกัด เมื่อวันที่ 1 กรกฎาคม 2546

-   เปิดซื้อขายหลักทรัพย์ให้แก่ประชาชนทั่วไปในตลาดหลักทรัพย์วันแรก เมื่อวันที่ 8 ตุลาคม 2546

  ปี 2545

-   ขยายทีมงานบริการให้คำปรึกษาและพัฒนางานด้านเทคโนโลยีสารสนเทศด้วยบริการที่หลากหลายขึ้น

-   ขยายการให้บริการไปยังตลาดต่างประเทศ โดยเน้นลูกค้าในกลุ่มประเทศอินโดจีน

-   เริ่มศึกษาความเป็นไปได้ในการพัฒนาทรัพย์สินทางปัญญา (Intellectual Property)
    เพื่อเป็นแหล่งรายได้ที่สำคัญในอนาคต

  ปี 2544

-   จัดตั้งหน่วยงานบริการให้คำปรึกษาและพัฒนางานด้านเทคโนโลยีสารสนเทศอย่างเป็นทางการ
    เพื่อขยายธุรกิจการบริการให้คำปรึกษาและพัฒนางานด้านเทคโนโลยีสารสนเทศ (IT
    Professional Services)
    โดยเริ่มให้บริการพัฒนาระบบสื่อสารทางเสียงผ่านเครือข่ายอินเตอร์เน็ต (Voice Over
    Internet Protocol, VOIP)
    ซึ่งจะช่วยลูกค้าลดภาระต้นทุนค่าโทรศัพท์ทางไกลเป็นแห่งแรกของประเทศไทย
    และเริ่มให้บริการพัฒนาระบบคลังข้อมูล (Data Warehouse)
    โดยได้รับความร่วมมือจากบริษัทผู้ผลิตซอฟต์แวร์ คือ Ascential
    (ซึ่งปัจจุบันได้ควบรวมกิจการโดย IBM (ประเทศสหรัฐอเมริกา)
    และได้รับการแต่งตั้งเป็นตัวแทนจำหน่ายในประเทศไทย

-   เพิ่มทุนจดทะเบียนจากเดิม 10 ล้านบาท เป็น 20 ล้านบาท โดยแบ่งออกเป็นหุ้นสามัญจำนวน
    2 ล้านหุ้น

  มูลค่าที่ตราไว้หุ้นละ 10 บาท

  ปี 2543

-   ในเดือนมกราคม บริษัทได้ร่วมกับบริษัท โมเดอร์นฟอร์ม อินทิเกรชั่น เซอร์วิสเซส จำกัด และ
    บริษัท คาราแคด จำกัด จัดตั้งบริษัท ไทยแมพไกด์ จำกัด ด้วยทุนจดทะเบียน 5 ล้านบาท
    เพื่อให้บริการสารสนเทศทางภูมิศาสตร์ (Geographic Information Service)
    ผ่านเครือข่ายอินเตอร์เน็ต

-   ขยายขอบเขตธุรกิจของบริษัทไปสู่การบริการให้คำปรึกษา
    และพัฒนางานด้านเทคโนโลยีสารสนเทศ (IT Professional Services)
    โดยมีการพัฒนาและวางระบบการชำระค่าบริการหรือสินค้าและออกใบเสร็จรับเงินผ่านระบบอินเตอร์เน็ต
    (Electronic Bill Presentment and Payment, “EBPP”)
    ให้ลูกค้าเป็นรายแรกในประเทศไทย และรายแรกในเอเชียตะวันออกเฉียงใต้
    ร่วมกับทีมวิศวกรคอมพิวเตอร์จาก Netscape Professional Services สหรัฐอเมริกา
    และเริ่มให้บริการพัฒนาระบบช่วยบริหารจัดการมาตรฐานการให้บริการระบบคอมพิวเตอร์และเครือข่ายสารสนเทศ
    (Service Level Management) โดยได้รับความร่วมมือจาก บริษัทผู้ผลิตซอฟต์แวร์ คือ
    BMC Software ประเทศสหรัฐอเมริกา

ปี 2542

-   จัดตั้งทีมงานเพื่อทำหน้าที่พัฒนาซอฟต์แวร์ให้มีความเหมาะสมตรงกับความต้องการของลูกค้าในแต่ละองค์กร

ปี 2541

-   ดำเนินการพัฒนาและวางระบบการเชื่อมต่อเครือข่ายภายในองค์กร (Intranet)
    แบบครบวงจร โดยเชื่อมต่อสำนักงานของลูกค้าทั้งในกรุงเทพและต่างจังหวัด
    ซึ่งเป็นการพัฒนาและนำระบบอินทราเน็ตมาใช้ภายในองค์กรขนาดใหญ่เป็นครั้งแรกของประเทศไทย

ปี 2540

-   จดทะเบียนจัดตั้งเป็นบริษัทจำกัด เมื่อวันที่ 3 มีนาคม 2540 ด้วยทุนจดทะเบียนเริ่มต้น 10
    ล้านบาท ประกอบด้วยหุ้นสามัญจำนวน 1 ล้านหุ้น มูลค่าที่ตราไว้หุ้นละ 10 บาท

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Sun Microsystems
    ประเทศสหรัฐอเมริกา ซึ่งเป็นผู้นำทางด้านเครื่องคอมพิวเตอร์แม่ข่ายสำหรับระบบอินเตอร์เน็ต
    เพื่อใช้ในองค์กรขนาดใหญ่ (Enterprise Server)

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Netscape
    Communication ประเทศสหรัฐอเมริกา ซึ่งเป็นผู้ริเริ่มคิดค้นพัฒนา
    ทางด้านโปรแกรมสำหรับระบบคอมพิวเตอร์แม่ข่ายของระบบอินเตอร์เน็ต
    และพาณิชย์อิเล็กทรอนิกส์ (Internet & E-commerce Software Server)
    โดยในปัจจุบันรู้จักกันในนามของ SUN SOFTWARE

-   ได้รับการแต่งตั้งให้เป็นตัวแทนจำหน่ายผลิตภัณฑ์สำหรับลูกค้าวิสาหกิจ (Enterprise
    Partner) อย่างเป็นทางการจาก Cisco Systems ประเทศสหรัฐอเมริกา
    และได้รับการรับรองความสามารถในการให้บริการหลังการขายให้กับลูกค้าได้โดยตรง

    1.  ภาพรวมการประกอบธุรกิจของบริษัท และบริษัทย่อย

        โครงสร้างของบริษัท เอ็ม เอฟ อี ซี จำกัด (มหาชน) และบริษัทย่อย ณ วันที่ 31
        ธันวาคม 2552

        โครงสร้างของบริษัทและบริษัทย่อย

        ทั้งนี้ผู้ถือหุ้นส่วนที่เหลือเป็นผู้ถือหุ้นรายย่อย ซึ่งไม่มีบุคคลที่เกี่ยวข้องกับบริษัทแต่ประการใด

บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศสำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจขนาดใหญ่ซึ่งเป็นผู้นำในอุตสาหกรรมที่มีความต้องการงานบริการด้านเทคโนโลยีสารสนเทศสูง
ขอบเขตของการบริการครอบคลุมตั้งแต่การให้คำปรึกษาเพื่อแก้ปัญหาหรือตอบสนองความต้องการของลูกค้า
การพัฒนาและวางระบบคอมพิวเตอร์และเครือข่ายสารสนเทศ ซึ่งประกอบด้วยอุปกรณ์ฮาร์ดแวร์
ซอฟต์แวร์ อุปกรณ์ต่อพ่วง และอุปกรณ์เครือข่ายต่าง ๆ การดำเนินงานติดตั้งและทดสอบระบบ
การฝึกอบรมวิธีการใช้งาน ตลอดจนการให้บริการด้านการบำรุงรักษา

ธุรกิจหลักของบริษัทสามารถแบ่งได้เป็น 3 ประเภทหลัก ได้แก่

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
    Services)

2.  ธุรกิจพัฒนาและวางระบบ (System Integration)

3.  ธุรกิจบริการด้านการบำรุงรักษา (Maintenance Service)

  ภายใต้การดำเนินงานของบริษัท เอ็ม เอฟ อี ซี จำกัด (มหาชน) มีบริษัทย่อย 5 บริษัท ดังนี้คือ

1.  บริษัท พรอมท์นาว จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท พรอมท์นาว จำกัด ณ วันที่ 31 ธันวาคม
2552 ในสัดส่วนร้อยละ 60 มูลค่าที่ตราไว้หุ้นละ 100 บาท ของทุนจดทะเบียน 15 ล้านบาท
หรือคิดเป็นจำนวน 90,000 หุ้น มูลค่าเงินลงทุน 9,000,000 บาท
แบ่งเป็นทุนจดทะเบียนซึ่งบริษัทชำระแล้ว 7,200,000 บาท โดยทุนจดทะเบียนส่วนที่ยังคงค้างอีก
1,800,000 บาท บริษัทจะชำระทุนส่วนเพิ่มให้แล้วเสร็จในปี 2553นี้ บริษัท พรอมท์นาว จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้คำปรึกษา ออกแบบและวางแผนพัฒนาซอฟต์แวร์
สำหรับควบคุมหรือใช้งานร่วมกับอุปกรณ์อิเล็กทรอนิกส์
และสร้างสรรค์สื่อความบันเทิงบนอุปกรณ์อิเล็กทรอนิกส์และอุปกรณ์เคลื่อนที่ (Mobile
Technology)
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากขึ้นการพัฒนาและการให้บริการเกมส์ออนไลน์บนมือถือ
(Mobile Content) การพัฒนาโปรแกรมธุรกิจบนมือถือ เช่น ธุรกรรมการเงินผ่านมือถือ
(Mobile Banking) การชำระค่าใช้จ่ายผ่านมือถือ (Mobile Payment)
รวมทั้งยังเป็นการเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งยิ่งขึ้น
ซึ่งถือเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้การลงทุนในบริษัทดังกล่าวจะสร้างผลตอบแทนทางการเงินให้บริษัทได้ตั้งแต่ผลการดำเนินงานปี
2548 เป็นต้นไป โดยปัจจุบันบริษัทดังกล่าวได้ร่วมเป็นพันธมิตรทางธุรกิจกับหลายบริษัท อาทิ บริษัท
แอดวานซ์ อินโฟเซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น
จำกัด(มหาชน), บริษัท ฮัทชิสัน ไวร์เลส มัลติมีเดีย จำกัด, บริษัท ทรูมูฟ จำกัด, บริษัท
เอเชียซอฟท์ คอร์ปอเรชั่น จำกัด (มหาชน), บริษัท ซันไมโครซิสเต็มส์ (ประเทศไทย) จำกัด,
บริษัท โนเกีย (ประเทศไทย) จำกัด, บริษัท ไอบีเอ็ม (ประเทศไทย) จำกัด, บริษัท
ซัมซุง(ประเทศไทย) จำกัด, บริษัท พร้อมมิตรโปรดักชั่น จำกัด และบริษัท บีอีซี ไอที โซลูชั่น ในปี
2552 บริษัท พรอมท์นาว จำกัด ได้ร่วมมือกับบริษัท เอเชียซอฟต์ จำกัด (มหาชน), บริษัท
ไอบีเอ็ม (ประเทศไทย) จำกัด และบริษัท พร้อมมิตร โปรดักชั่น จำกัด ในการพัฒนาเกม
“ตำนานสมเด็จพระนเรศวรมหาราชออนไลน์” เกมออนไลน์ 3 มิติเต็มรูปแบบที่พัฒนาโดยฝีมือคนไทย
ที่เปิดตัวไปเมื่อต้นปี 2553 และคาดว่าจะให้บริการในช่วงกลางปี 2553
ในตลาดทั้งในและต่างประเทศ โดยตั้งเป้าได้รับความนิยมอันดับหนึ่งในประเทศไทย
จะเป็นส่วนหนึ่งในการช่วยเสริมรายได้และการเติบโตให้กับบริษัทได้เป็นอย่างดี

2.  บริษัท โฟร์บิซิเนท จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท โฟร์บิซิเนท จำกัด ณ วันที่ 31 ธันวาคม
2552 ในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 58 ล้านบาท
หรือคิดเป็นจำนวน 2,958,000 หุ้น มูลค่าเงินลงทุน 29,580,000 บาท บริษัท โฟร์บิซิเนท จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
ซึ่งบริษัทดำเนินธุรกิจเป็นผู้ผลิตและพัฒนาซอฟต์แวร์สำหรับองค์กรขนาดกลางและเล็ก
โดยให้บริการรับออกแบบ ผลิต และจำหน่ายโปรแกรมธุรกิจที่ใช้งานบนอินเตอร์เน็ต
และขายคอมพิวเตอร์ทุกชนิด โดยมีผลิตภัณฑ์หลักที่สำคัญ เช่น
ระบบซอฟต์แวร์โซลูชั่นเพื่อสนับสนุนการบริหารงานลูกค้าสัมพันธ์ (CRM) ระบบการบริหารจัดการ
คำขอรับบริการและการแจ้งปัญหาต่าง ๆ ในองค์กร (SmartDesk)
และระบบจัดการสารสนเทศสำหรับห้องปฏิบัติการ (Labatory Information Management
System) เป็นต้น
ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากยิ่งขึ้น
โดยเฉพาะกลุ่มลูกค้าที่เป็นองค์กรขนาดกลางและเล็ก
อีกทั้งยังเป็นการช่วยเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งมากยิ่งขึ้น
ตลอดจนเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ซึ่งปัจจุบันบริษัทดังกล่าวมีกลุ่มลูกค้าหลักที่สำคัญ อาทิ บริษัท

โทเทิ่ล แอ็คเซ็ส คอมมูนิเคชั่น จำกัด(มหาชน) และอุตสาหกรรมพัฒนามูลนิธิเพื่อสถาบันอาหาร

3.  บริษัท แอดวานซ์ อินเทลลิเจนซ์ โมเดิร์นนิตี้ จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท แอดวานซ์ อินเทลลิเจนซ์ โมเดิร์นนิตี้
จำกัด ณ วันที่ 31 ธันวาคม 2552 ในสัดส่วนร้อยละ 51 มูลค่าที่ตราไว้หุ้นละ 10 บาท
ของทุนจดทะเบียน 10 ล้านบาท หรือคิดเป็นจำนวน 510,000 หุ้น มูลค่าเงินลงทุน 5,100,000
บาท แบ่งเป็นทุนจดทะเบียนซึ่งบริษัทชำระแล้ว 3,315,000 บาท
โดยทุนจดทะเบียนส่วนที่ยังคงค้างอีก 1,785,000 บาท บริษัทจะชำระทุนส่วนเพิ่มให้แล้วเสร็จในปี
2553นี้ บริษัท แอดวานซ์ อินเทลลิเจนซ์ โมเดิร์นนิตี้ จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้บริการรับพัฒนา ผลิต และจำหน่ายโปรแกรมคอมพิวเตอร์
และอุปกรณ์มือถือโดยเฉพาะสื่อบันเทิง ซึ่งบริษัทดังกล่าวจัดตั้งขึ้นในวันที่ 9 กันยายน 2546
และได้เริ่มเปิดดำเนินธุรกิจโดยพัฒนาซอฟต์แวร์ประเภทเกมบนโทรศัพท์มือถือให้กับผู้ให้บริการทางด้าน
Digital Content และทางผู้ให้บริการโทรศัพท์เคลื่อนที่ (Operator)
หลายรายทั้งในและต่างประเทศ

จากศักยภาพและความสามารถของบริษัท
ทำให้หน่วยงานภาครัฐได้เล็งเห็นถึงความสำคัญและได้ให้การสนับสนุนอย่างเป็นทางการในหลายหน่วยงาน
อาทิ เขตอุตสาหกรรมซอฟต์แวร์ประเทศไทย (Software Park)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และกรมส่งเสริมอุตสาหกรรม
รวมทั้งผลิตภัณฑ์ของบริษัทยังได้รับรางวัลต่าง ๆ
เป็นจำนวนมากจากการแข่งขันพัฒนาซอฟต์แวร์ทั้งในและต่างประเทศ
ซึ่งการร่วมทุนกับบริษัทดังกล่าวในครั้งนี้จะทำให้บริษัทสามารถผลิตซอฟต์แวร์เกมส์บนโทรศัพท์มือถือ
(Mobile Game) ที่มีคุณภาพสูง โดยมีทีมงานที่ได้รับการยอมรับในระดับสากล
รวมทั้งยังเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้เพื่อเป็นการเสริมสร้างศักยภาพการดำเนินธุรกิจการผลิตเกมส์ของบริษัท
ซึ่งจะส่งผลให้บริษัทเป็นผู้ผลิตเกมส์รายใหญ่ที่สุดของประเทศในอนาคต
รวมทั้งเป็นผู้นำด้านการพัฒนาซอฟต์แวร์เพื่อความบันเทิงบนอุปกรณ์พกพาทั้งในและต่างประเทศ

4. บริษัท โมเดอร์นฟอร์ม อินทิเกรชั่น เซอร์วิสเซส จำกัด

บริษัท เอ็ม เอฟ อี ซี จำกัด (มหาชน) ได้เข้าลงทุนกับบริษัท โมเดอร์นฟอร์ม อินทิเกรชั่น
เซอร์วิสเซส จำกัด เมื่อวันที่ 1 มิถุนายน 2548 โดยบริษัทเข้าถือหุ้นในสัดส่วนเต็มร้อยละ 100
มูลค่าที่ตราไว้หุ้นละ 10 บาท ของทุนจดทะเบียน 64.13 ล้านบาท เป็นจำนวน 6,412,993 หุ้น
มูลค่าเงินลงทุน 99.07 ล้านบาท (บริษัทออกหลักทรัพย์เพื่อแลกเปลี่ยนกับผู้ถือหุ้นเดิมจำนวน
17,000,000 หุ้น โดยใช้ราคาปิดซื้อขายของหลักทรัพย์ MFEC ณ วันที่ 1 มิถุนายน 2548
ราคาหุ้นละ 5.650 บาท กำหนดอัตราส่วนในการแลกหุ้นดังนี้ หุ้น MFEC 2.6508654 หุ้น ต่อหุ้น
MIS 1 หุ้น โดยภายหลังจากการเข้าลงทุนคณะกรรมการใหม่ของบริษัทประกอบด้วย นายเจริญ
อุษณาจิตต์, นายอดิเรก ปฏิทัศน์, นายทักษะ บุษยโภคะ, นายศิริวัฒน์ วงศ์จารุกร, นายสุพจน์
ธัญญธาดา, นายพงศกร สายเพ็ชร และนายพรชัย จักรธำรงค์ ถือหุ้นท่านละ 1 หุ้น
รวมเป็นจำนวนทั้งสิ้น 7 หุ้น) ประกอบธุรกิจพัฒนาและวางระบบ
รวมทั้งให้บริการด้านการบำรุงรักษา บริษัทให้บริการในการจัดหาและให้บริการด้านสารสนเทศ
โดยได้รับอนุญาตให้เป็นตัวแทนจำหน่ายคอมพิวเตอร์ประเภทต่างๆ
อุปกรณ์ต่อพ่วงและอุปกรณ์เครือข่ายอื่น ๆ ทั้งด้านซอฟต์แวร์และฮาร์ดแวร์
ซึ่งนอกจากการจัดหาโซลูชั่นและบริการในด้านการจัดการระบบ (System Solution) แล้ว
บริษัทยังให้บริการด้านซอฟต์แวร์การวางแผนด้านทรัพยากรทางธุรกิจขององค์กรโดยรวม
(Enterprise Resource Planning : ERP) ตั้งแต่การพัฒนาซอฟต์แวร์ทางธุรกิจ
การให้คำปรึกษาเรื่องข้อปฏิบัติที่ดีที่สุด (Best Practices)
การสนับสนุนการใช้งานอย่างมีประสิทธิผล (Implementation)
และการสนับสนุนทางเทคนิคและบริการหลังการขาย
โดยมีพันธมิตรทางธุรกิจที่เป็นเจ้าของเทคโนโลยีระดับโลก อาทิ Microsoft, Cisco, HP,
Symantec และ Riverbed Technology เป็นต้น
โดยมีกลุ่มลูกค้าเป้าหมายหลักคือกลุ่มวิสาหกิจขนาดกลางและขนาดย่อม (SMEs)
ทั้งหน่วยงานภาครัฐและเอกชน
ซึ่งการควบรวมกิจการในครั้งนี้จะช่วยเสริมสร้างศักยภาพการประกอบธุรกิจให้บริษัทมากขึ้น
รวมถึงขยายฐานเป้าหมายกลุ่มลูกค้าได้ครอบคลุมกลุ่มเป้าหมายมากยิ่งขึ้น
โดยเฉพาะในกลุ่มวิสาหกิจขนาดกลางและขนาดย่อม
รวมทั้งยังจะได้รับประโยชน์จากการใช้ทรัพยากรร่วมกัน อาทิ บุคลากรผู้บริหาร
ทีมงานวิจัยและพัฒนา และทีมงานด้านการตลาด
ซึ่งจะช่วยให้บริษัทสามารถสร้างผลตอบแทนทางการเงินได้มากขึ้นในอนาคต

5. บริษัท เอ็ม ไอ เอส เอาท์ซอร์สซิ่ง จำกัด

ตามมติที่ประชุมใหญ่สามัญผู้ถือหุ้นครั้งที่ 1/2548 เมื่อวันที่ 25 เมษายน 2548 มีมติให้ซื้อหุ้นบริษัท
โมเดอร์นฟอร์ม อินทิเกรชั่น เซอร์วิสเซส จำกัด ในสัดส่วนร้อยละ 100 ณ วันที่บริษัทเอ็ม เอฟ อี
ซี จำกัด (มหาชน) เข้าลงทุนในบริษัทดังกล่าว บริษัท โมเดอร์นฟอร์ม อินทิเกรชั่น เซอร์วิสเซส
จำกัด ได้เข้าลงทุนในบริษัท เอ็ม ไอ เอส เอาท์ซอร์สซิ่ง จำกัด
ซึ่งดำเนินธุรกิจให้บริการในการจัดหาบุคลากร
เพื่อทำหน้าที่ควบคุมดูแลและบำรุงรักษาระบบเทคโนโลยีสารสนเทศขององค์กร โดยที่บริษัท
โมเดอร์นฟอร์ม อินทิเกรชั่น เซอร์วิสเซส จำกัด ได้ถือหุ้นในบริษัทดังกล่าวในสัดส่วนร้อยละ 80
ของทุนจดทะเบียนที่ชำระแล้วจำนวน 3 ล้านบาท แบ่งเป็นหุ้นสามัญจำนวน 300,000 หุ้น
มูลค่าที่ตราไว้หุ้นละ 10 บาท โดยล่าสุดเมื่อวันที่ 22 พฤษภาคม 2549
บริษัทได้เพิ่มทุนจดทะเบียนเป็น 5 ล้านบาท แบ่งเป็นหุ้นสามัญจำนวน 500,000 หุ้น
มูลค่าที่ตราไว้หุ้นละ 10 บาท เพื่อใช้เป็นทุนหมุนเวียนในการรองรับการขยายธุรกิจ
คิดเป็นเงินลงทุนของบริษัทเอ็ม เอฟ อี ซี จำกัด (มหาชน) ในบริษัทดังกล่าวผ่านทางบริษัท
โมเดอร์นฟอร์ม อินทิเกรชั่น เซอร์วิสเซส จำกัด เป็นจำนวนเงินทั้งสิ้น 3,999,940 บาท

1.  โครงสร้างรายได้

โครงสร้างรายได้ของบริษัทและบริษัทย่อย สำหรับงวดปี 2550-2552 สิ้นสุดวันที่ 31 ธันวาคม
2552 แยกตามประเภทของผลิตภัณฑ์และบริการ เป็นดังนี้

  ----------------------------------- ---------- -------- ---------- -------- ---------- --------
  ผลิตภัณฑ์                              ปี 2552              ปี 2551              ปี 2550     

                                      ล้านบาท     ร้อยละ    ล้านบาท     ร้อยละ    ล้านบาท     ร้อยละ

  ธุรกิจบริการให้คำปรึกษาและพัฒนางาน^(/1)   226.64     8.35     196.71     7.96     235.35     9.81

  ธุรกิจพัฒนาและวางระบบ                  1,985.93   73.19    1,783.00   72.12    1,674.61   69.82

  -         ฮาร์ดแวร์                   1,830.63   67.47    1,663.35   67.28    1,434.60   59.81

  -         ซอฟต์แวร์                   155.30     5.72     119.65     4.84     240.10     10.01

  -         อื่นๆ                                                                          

  ธุรกิจบริการด้านการบำรุงรักษา             467.31     17.22    465.62     18.83    461.85     19.26

  รายได้จากการขายและให้บริการ            2,679.88   98.77    2,445.33   98.91    2,371.81   98.89

  รายได้อื่น ^(/2)                       33.40      1.23     27.00      1.09     26.60      1.11

  รายได้รวม                            2,713.28   100.00   2,472.33   100.00   2,398.41   100.00
  ----------------------------------- ---------- -------- ---------- -------- ---------- --------

หมายเหตุ :

^(/1) รายได้ของธุรกิจบริการให้คำปรึกษาและพัฒนางาน
เป็นรายได้เฉพาะส่วนค่าธรรมเนียมการให้บริการ
ไม่นับรวมมูลค่าการขายผลิตภัณฑ์ฮาร์ดแวร์และซอฟต์แวร์ที่เกี่ยวข้องกับงานในแต่ละโครงการ
โดยมูลค่าดังกล่าวได้ถูกรวมไว้ในรายได้ส่วนธุรกิจพัฒนาและวางระบบ

  ^(/2) รายได้อื่นประกอบด้วย เงินปันผลรับ ดอกเบี้ยรับ กำไรจากการขายสินทรัพย์
  กำไรจากอัตราแลกเปลี่ยน และรายได้เบ็ดเตล็ดอื่นๆ

2.  เป้าหมายในการดำเนินธุรกิจ

จากผลการดำเนินงานในปี 2552 บริษัทมีเป้าหมายหลักในการดำเนินธุรกิจในด้านต่าง ๆ ดังต่อไปนี้

1.  การวางระบบโครงสร้างพื้นฐานทางด้านเทคโนโลยีสารสนเทศ (IT Infrastructure)
    ภายในองค์กร

ในปี2553
บริษัทวางเป้าหมายในการปรับปรุงประสิทธิภาพระบบงานภายในทั้งในด้านบุคลากรและเทคโนโลยีต่างๆ
มากขึ้นอย่างต่อเนื่อง ส่วนหนึ่งก็เพื่อพัฒนาผลิตภัณฑ์และการบริการ (Products & Services)
ของบริษัทออกสู่ตลาดมากขึ้น ในลักษณะแพคเกจ (Package Services) อาทิ
ระบบบริหารทรัพยากรองค์กรโดยรวม (Enterprise Resource Planning: ERP)
โดยมีการส่งบุคลากรเข้ารับการฝึกอบรมในต่างประเทศ
เพื่อนำมาประยุกต์ใช้กับการดำเนินงานภายในองค์กร รวมทั้งประโยชน์ด้านการตลาด
และระบบบริหารความสัมพันธ์ลูกค้า (Customer Relationship Management : CRM)
เพื่อเพิ่มประสิทธิภาพระบบงานภายใน ในการสนับสนุนการดำเนินงาน
และความรวดเร็วในการให้บริการแก่ลูกค้าและพนักงานภายใน
ในด้านของการสื่อสารและประสานงานภายใน การแลกเปลี่ยนข้อมูล
การจัดทำระบบคลังข้อมูลและฐานความรู้ภายในองค์กร
เพื่อรองรับการขยายงานและการเติบโตทางธุรกิจในอนาคต
โดยมีการจัดทำระบบซอฟต์แวร์เพื่อควบคุมการบริหารโครงการ (Project Management
Office) เพื่อให้การทำงานต่างๆ เป็นระบบ (System) และมีประสิทธิภาพมากขึ้น และระบบ
Web Portal เพื่อช่วยพัฒนาองค์ความรู้ (Knowledge Management)
และกระบวนการสื่อสารภายในองค์กร รวมทั้งระบบซอฟต์แวร์การบริหารจัดการแผนการลงทุน
(Portfolio Manager) เพื่อช่วยวางแผนการจัดการภาพรวมการลงทุนขององค์กร

นอกจากนี้ ยังมีการการพัฒนาระบบการบริหารจัดการซอฟต์แวร์ (Software Configuration
Management) ระบบซอฟต์แวร์เพื่อสร้างความพึงพอใจจากบริการหลังการขาย (Helpdesk and
CRM : BMC Remedy) และการรวมระบบคอมพิวเตอร์เครื่องแม่ข่าย (Consolidate Server)
ภายในเข้าด้วยกัน รวมทั้งการสร้างดัชนีชี้วัดผลสำเร็จ (KEY PERFORMANCE INDICATORS :
KPI) สำหรับพนักงาน เพื่อเป็นเครื่องมือในการชี้วัดผลการดำเนินงาน การบริหารงาน
และควบคุมโครงการ เพื่อเพิ่มประสิทธิภาพกระบวนการทำงาน
ซึ่งจะส่งผลดีในด้านการวางแผนพัฒนาบุคลากร และพัฒนาแหล่งทรัพยากรต่าง ๆ (Resources)
เพื่อการพัฒนางานได้อย่างมีประสิทธิภาพมากขึ้น ตลอดจนระบบการบริหารผลการปฏิบัติงาน
(Performance Management) ซึ่งเป็นส่วนหนึ่งของระบบสารสนเทศเพื่อการจัดการ (MIS:
Management Information System) เพื่อปรับปรุงและพัฒนาผลการปฏิบัติงานขององค์กร
เห็นได้จากบริษัทได้ผ่านการรับรองคุณสมบัติด้านระบบ CAPABILITY MATURITY MODEL
INTEGRATION (“CMMI”) จากสถาบัน SOFTWARE ENGINEERING INSTITUTE (SEI)
ประเทศสหรัฐอเมริกา ในระดับ LEVEL 3 ในปี 2551โดยตั้งเป้าหมายที่จะผ่านการรับรองในระดับ
MATURITY LEVEL 5 ซึ่งเป็นระดับสูงสุด เพื่อก้าวสู่การเป็นบริษัทไอทีชั้นนำของโลกต่อไป
ซึ่งจะเป็นประโยชน์ในด้านการปรับปรุงระบบมาตรฐานวิธีการทำงาน
เพื่อการพัฒนางานด้านซอฟต์แวร์ให้มีคุณภาพมากขึ้น

2.  ขยายฐานลูกค้าครอบคลุมธุรกิจทุกกลุ่มมากขึ้นอย่างต่อเนื่อง

บริษัทยังคงนโยบายขยายฐานกลุ่มลูกค้าเพิ่มมากขึ้น
ซึ่งมีความต้องการงานบริการด้านเทคโนโลยีสารสนเทศสูง และงบลงทุนด้านดังกล่าวอย่างต่อเนื่อง
โดยเฉพาะกลุ่มการเงินการธนาคาร
ซึ่งคาดว่าจะมีการเติบโตสูงสุดจากค่าใช้จ่ายในการปรับปรุงระบบไอทีของสถาบันการเงินตามมาสเตอร์แพลน
เฟส 2 ของธนาคารแห่งประเทศไทย เพื่อรองรับกฎระเบียบต่างๆ อาทิ
การปรับปรุงระบบฐานข้อมูล (Data Management) ขององค์กร
ในการปฏิบัติตามหลักเกณฑ์การกำกับดูแลเงินกองทุนของสถาบันการเงินตาม Basel II
ที่เริ่มบังคับใช้ตั้งแต่ปีพ.ศ. 2551 และวิธีการลงบัญชีแบบใหม่ IAS 39 นอกจากนี้
ยังมีกลุ่มลูกค้าโทรคมนาคมที่มีการลงทุนระบบไอที เพื่อรองรับการให้บริการ 3 จี
รวมไปถึงกลุ่มรัฐวิสาหกิจ และภาคราชการที่คาดว่ายังมีเม็ดเงินลงทุนด้านไอทีอยู่จำนวนมาก
จากมาตรการกระตุ้นเศรษฐกิจโครงการไทยเข้มแข็งของภาครัฐ
ซึ่งบริษัทจะได้รับประโยชน์จากโครงการดังกล่าว โดยจะเข้าร่วมประมูลงานที่มีความถนัด
และความสามารถในการทำกำไร ตลอดถึงกลุ่มพลังงาน ที่มีแนวโน้มการเติบโตอย่างต่อเนื่อง

เห็นได้จากในปี 2552
บริษัทเป็นผู้ชนะการประมูลงานให้เช่าใช้ระบบพื้นฐานตึกเอ็นเนอร์ยี่คอมเพล็กซ์จากเครือบริษัทปตท.
จำกัด (มหาชน) แสดงให้เห็นถึงความเชื่อถือและไว้วางใจจากลูกค้า
รวมทั้งกลุ่มลูกค้ารายใหญ่ต่างๆ อาทิ ธนาคารพัฒนาวิสาหกิจขนาดกลางและขนาดย่อม (SME),
ธนาคารออมสิน, ธนาคารเกียรตินาคิน, ธนาคารกรุงศรีอยุธยา, ธนาคารไทยพาณิชย์,
ธนาคารทหารไทย, สำนักงานเศรษฐกิจการคลัง, การไฟฟ้าส่วนภูมิภาค, กองทัพเรือ,
การทางพิเศษแห่งประเทศไทย และสำนักงานคณะกรรมการอุดมศึกษา เป็นต้น
ทั้งนี้เพื่อเป็นการขยายฐานการตลาดให้กว้างขึ้น และอัตรากำไรขั้นต้น (Profit Margin) ที่สูงขึ้น
เพื่อเพิ่มส่วนแบ่งการตลาดและสอดคล้องกับกลยุทธ์
โดยบริษัทได้มีการเตรียมพร้อมด้านบุคลากรและองค์ความรู้ (Knowledge) อาทิ ด้านเทคนิค
(Technical Resources) ในการขยายทีมงานเพื่อครอบคลุมลูกค้ากลุ่มดังกล่าวเพิ่มมากขึ้น
โดยเฉพาะกลุ่มการเงินการธนาคาร ที่มีแนวโน้มการเติบโตสูง
ซึ่งบริษัทมีจุดเด่นในเรื่องของคุณภาพบุคลากร ผลิตภัณฑ์ และการให้บริการที่ดี
เป็นบริษัทไอทีขนาดใหญ่ และมหาชน เจ้าของคนไทยล้วน มีผู้นำที่วิสัยทัศน์กว้างไกล
ถือเป็นจุดที่ช่วยนำพาบริษัทให้ประสบผลสำเร็จ
จึงทำให้บริษัทยังคงความเป็นผู้นำในกลุ่มผู้ให้บริการทางด้านไอทีของแต่ละกลุ่มอุตสาหกรรม โดยในปี
2552 บริษัทมีสัดส่วนรายได้จากกลุ่มภาครัฐและการศึกษาร้อยละ 23.32 กลุ่มสถาบันการเงินร้อยละ
20.60 กลุ่มอุตสาหกรรมการผลิตร้อยละ 8.60 กลุ่มธุรกิจสื่อสารโทรคมนาคมมีสัดส่วนร้อยละ
33.09 และกลุ่มพลังงานและสาธารณูปโภค ร้อยละ 13.13

3.  ขยายขนาดธุรกิจบริการให้คำปรึกษา และพัฒนางานด้านเทคโนโลยีสารสนเทศ (IT
    Professional Services) มากขึ้นอย่างต่อเนื่อง

บริษัทวางตำแหน่งการตลาด (Positioning) เป็นบริษัทไอทีหรือ System Integrator (SI)
ที่ครบเครื่องทุกด้านของไอที ในการเป็น One-Stop Services ให้กับลูกค้า
เพื่อสร้างความแตกต่างจากคู่แข่งขันรายอื่น และครองใจลูกค้าให้ได้ต่อไป
โดยการพัฒนาให้มากกว่าสิ่งที่ลูกค้าคาดหวังตามปณิธานของเรา
การมีทางเลือกในแง่ผลิตภัณฑ์และบริการที่หลากหลาย
และการร่วมมือกับผู้นำด้านเทคโนโลยีในแต่ละกลุ่มที่หลากหลายทำให้บริษัทมีความสามารถและวางตำแหน่งทางการตลาดที่แตกต่างในฐานะเป็นบริษัทที่ปรึกษา
(Consult)
เป็นเพื่อนคู่คิดในการเลือกผลิตภัณฑ์และบริการให้สอดคล้องเหมาะสมกับความจำเป็นและสนับสนุนการทำงานและการเติบโตธุรกิจของลูกค้าได้ดี
ซึ่งบริษัทมีความยืดหยุ่นมากกว่าในด้านของกรอบระยะเวลาในการให้บริการ (Time Frame)
เมื่อเทียบกับบริษัทอินเตอร์ สามารถเข้าไปช่วยงานลูกค้าได้ก่อน หรือลงทุนบางอย่างเพิ่มเติม
เพื่อให้โครงการสำเร็จลุล่วง ในขณะที่คุณภาพงานเท่าเทียมมาตรฐานของบริษัทอินเตอร์
การดูแลบริการในรูปแบบของคนไทย
ที่เป็นที่ยอมรับในจิตใจของบริการที่เต็มเปี่ยมทำให้เราสามารถครองใจลูกค้าได้เป็นอย่างดี
และแข่งขันกับคู่แข่งต่างชาติได้

ในด้านโซลูชั่นบริษัทที่มีการเติบโตค่อนข้างสูงในเรื่องของความต้องการคือระบบช่วยบริหารจัดการระบบคอมพิวเตอร์และเครือข่ายสารสนเทศ
(Business Service Management (BSM)) และระบบบริหารจัดการคลังข้อมูล (Data
Warehouse) ในส่วน BSM บริษัทมีคนที่มีทักษะ (Skill) ครบทุกด้านในท้องตลาด
ทำให้มีโอกาสนำเสนอสิ่งที่ดีที่สุดให้กับลูกค้าในลักษณะให้คำปรึกษา (Consult)
จากเดิมเน้นแค่ผลิตภัณฑ์ BMC ต่อมาเริ่มขยายมาทำในส่วนของ Managed Objects, CA และ
IBM มากขึ้นจนครบทั้งตลาด ที่เป็นแบรนด์ชั้นนำด้าน BSM
ขณะที่การเติบโตของบริการด้านระบบคลังข้อมูล (Data Warehouse) เติบโตจากการทำ ETL กับ
Reporting มาเป็นการสร้าง Data Model และระบบข้อมูลเพื่อสนับสนุนการตัดสินใจ
(Business Intelligence) มากขึ้น ต่อยอดมาจากการทำ Data Cleansing
และปัจจุบันพัฒนาไปสู่การทำ Master Data Management (MDM)
และโซลูชั่นที่มีคุณค่าทางธุรกิจมากขึ้น ซึ่งสอดคล้องกับนโยบายบริษัทที่จะสร้างทรัพย์สินทางปัญญา
(Intellectual Property) เป็นของตนเอง

สำหรับแผนงานปี 2553 บริษัทจะเน้นพัฒนาผลิตภัณฑ์และการบริการ (Products & Services)
ออกสู่ตลาดมากขึ้น ในลักษณะแพคเกจ (Package Services) ที่เป็น Modular
ลูกค้าสามารถเลือกใช้บางโมดูลเท่าที่จำเป็น โดยร่วมมือกับบริษัทพาร์ทเนอร์
เพื่อให้โซลูชั่นสมบูรณ์แบบ ช่วยลดต้นทุนให้กับลูกค้า ในฐานะผู้เชี่ยวชาญด้านบริหารจัดการข้อมูล
(Information Intelligent Services Experts) โดยการพัฒนา Products &
Services ดังกล่าว (Information Management) ให้มีความชัดเจนและสมบูรณ์
รวมทั้งการขยายกลุ่มลูกค้าเพิ่มขึ้นทั้งในเชิงกว้างและเชิงลึก อาทิ การเพิ่มพอร์ตโฟลิโอ
และลูกค้ารายใหญ่ต่างๆ

โดยบริษัทมีความเชี่ยวชาญด้านบริหารจัดการข้อมูล (Data Management)
ซึ่งเป็นหัวใจหลักของการดำเนินธุรกิจยุคปัจจุบัน (Knowledge/Creative Economy)
สามารถนำมาวิเคราะห์ ใช้ประโยชน์ และสนับสนุนธุรกิจลูกค้าให้เติบโต
ทำให้ได้รับความเชื่อมั่นจากลูกค้า ไม่ว่าจะเป็นภาคธนาคาร ราชการ และเอกชนต่างๆ
เป็นผลจากความรู้ความสามารถที่หลากหลายด้านไอทีอันดับต้นของเมืองไทย
ซึ่งถือเป็นตัวชี้วัดการให้บริการของบริษัทได้เป็นอย่างดี รวมไปถึงระบบโครงสร้างพื้นฐานต่างๆ
(Infrastructure) ไม่ว่าจะเป็น Information Security, System Storage และ Data
Center เป็นการนำองค์ความรู้ (Knowledge/Know-how) ของบริษัทที่สั่งสมมา 10 กว่าปี
พัฒนาเป็นโซลูชั่นในลักษณะแพคเกจ ที่เข้าใจง่าย ในราคาที่เหมาะสม
สามารถส่งมอบงานให้กับลูกค้าอย่างรวดเร็ว ในรูปแบบของ Information Management
ที่สอดคล้องกับนโยบายรัฐบาลในด้านเศรษฐกิจเชิงสร้างสรรค์ (Creative Economy)
โดยพัฒนาผลิตภัณฑ์และบริการรอบๆ สิ่งเหล่านั้น เพื่อสร้างโอกาสด้านการตลาด

เห็นได้จากบริษัทได้มีการพัฒนาบุคลากร กลยุทธ์การขยายธุรกิจ
ด้วยการมุ่งพัฒนาการให้บริการที่ครบวงจรมากขึ้น
ในลักษณะเป็นพันธมิตรทางธุรกิจเข้าไปเป็นที่ปรึกษา และรับประกันความสำเร็จของโครงการ
แทนการขายซอฟต์แวร์แต่เพียงอย่างเดียว
เนื่องจากเป็นช่องว่างที่สามารถสร้างการเติบโตให้กับธุรกิจได้ในช่วงที่เศรษฐกิจชะลอตัว
 การปรับกลยุทธดังกล่าวจะทำให้อัตรากำไรขั้นต้น (Profit Margin) สูงตามไปด้วย
ซึ่งถือว่าสอดคล้องกับเป้าหมายทางธุรกิจของบริษัทที่จะเน้นงานโครงการที่มีกำไรขั้นต้นในอัตราสูง
มากกว่าจะเน้นที่รายได้แต่เพียงอย่างเดียว ควบคู่กับการมุ่งขยายฐานลูกค้าทั้งแนวกว้างและแนวลึก
เพื่อเพิ่มส่วนแบ่งด้านการตลาด โดยเฉพาะลูกค้าในกลุ่มสื่อสาร พลังงาน และธนาคาร
เนื่องจากเป็นธุรกิจที่จำเป็นต้องลงทุนในระบบไอทีอย่างต่อเนื่อง เพื่อรองรับเทคโนโลยีใหม่ๆ อาทิ
เทคโนโลยี 3G เพราะธุรกิจดังกล่าวมีงบลงทุนด้านไอทีจำนวนมาก
 รวมทั้งการเพิ่มสินค้าที่เป็นเทคโนโลยีใหม่ๆ มาให้บริการลูกค้าเพิ่มขึ้น เพื่อขยายฐานลูกค้า
และมุ่งเจาะลูกค้าในระดับ Top ในทุกอุตสาหกรรม และพัฒนาเทคโนโลยีใหม่ๆ
ขึ้นมาใช้แทนของเดิมเพื่อให้ทันต่อความต้องการของลูกค้า

รวมทั้งวางเป้าหมายในการค้นหารูปแบบการดำเนินธุรกิจ (Business Model) ใหม่ๆ
นอกเหนือจากธุรกิจซื้อมาขายไปและงานด้านการให้บริการ (Services)
โดยการพัฒนาโครงการใหม่ๆ เช่น Outsource หรือลงทุนโครงการบางอย่างให้กับลูกค้า
แล้วแบ่งปันรายได้เมื่อดำเนินการ (Revenue Sharing) การเช่าใช้ (Leasing)
รวมทั้งมุ่งเน้นงานด้านวิจัยและพัฒนา (R&D) เพื่อคิดค้นและพัฒนาผลิตภัณฑ์ที่เป็นของตนเอง
โดยการสร้างผลิตภัณฑ์หรือโซลูชั่นจากโครงการที่พัฒนาให้ลูกค้า เช่น Payment Gateway และ
Data Cleansing หรือสร้างแก่นของเทคโนโลยีบางอย่างเพื่อรองรับอนาคต เช่น Speech
Recognition และ Speech to Text เพื่อรองรับเทคโนโลยี 3G ส่งเสริมผลิตภัณฑ์ที่โดดเด่นขึ้น
นอกจากนี้ ยังมีการสร้างมาตรฐานหรือระบบในการจัดเก็บองค์ความรู้ (Knowledge
Management) เพื่อเป็นส่วนหนึ่งในการพัฒนาทรัพย์สินทางปัญญา (Intellectual Property)
เพื่อเพิ่มกำไรขั้นต้น (Profit Margin) และรายได้ให้กับบริษัทในระยะยาว
ซึ่งเป็นส่วนหนึ่งของกระบวนการ CMMI (เป็นระบบประสานงานช่วยให้การดำเนินการสะดวกยิ่งขึ้น)
พร้อมทั้งขยายทีมงานด้านระบบคลังข้อมูลและการจัดการข้อมูล (Data Warehouse)
เพราะมองเห็นโอกาสด้านการตลาด เพื่อเพิ่มรายได้ทั้งในส่วนระบบบริหารจัดการคลังข้อมูล (Data
Warehouse) และการนำเสนอข้อมูลเพื่อสนับสนุนการตัดสินใจ (Business Intelligence)
โดยมีการปรับเปลี่ยนบุคลากรที่มีความรู้ความสามารถมาช่วยทางด้านทีมงานขายมากขึ้น
เพื่อเพิ่มประสิทธิภาพด้านการขาย และเข้าถึงความต้องการของลูกค้ามากขึ้น

4.  ขยายขอบเขตการดำเนินธุรกิจโดยการพัฒนาและเป็นเจ้าของทรัพย์สินทางปัญญา
    (Intellectual Properties) เพิ่มมากขึ้น

ซึ่งถือเป็นกลยุทธ์หลักของบริษัทในการลงทุนเพื่อที่จะพัฒนา ปรับปรุงผลิตภัณฑ์
และบริการอย่างต่อเนื่อง
อันจะเป็นทรัพย์สินที่สร้างรายได้และให้ผลตอบแทนในอัตราที่สูงกับบริษัทในระยะยาว
พร้อมทั้งสร้างอำนาจการต่อรองและศักยภาพการแข่งขันให้กับบริษัทต่อไป

ในปี 2553 บริษัทพร้อมเดินเกมรุกตลาดไอทีในรูปแบบใหม่ หลังจากพบว่าสนธิสัญญา AFTA
จะมีผลทำให้ยักษ์ใหญ่ไอทีจากต่างประเทศเข้าสู่ตลาดไอทีของไทยได้ง่ายขึ้น
ซึ่งนำไปสู่การแข่งขันที่รุนแรง ดังนั้น บริษัทจึงวางแนวทางปรับกลยุทธ์การขยายธุรกิจใหม่
โดยจะหันมาพัฒนาสินค้า (Products & Services)
ที่เป็นทรัพย์สินทางปัญญาของตัวเองลงสู่ตลาดมากขึ้นในรูปแบบโซลูชั่นที่เป็นแพ็คเกจ (Package
Services) ซึ่งจะเป็นสินค้าที่มีความพร้อมนำไปใช้งาน และเหมาะสมกับยุคปัจจุบัน
สามารถใช้งานได้ง่ายขึ้น มีประสิทธิภาพ ขณะเดียวกันก็ยังช่วยประหยัดต้นทุนและพลังงาน
รวมทั้งจะให้ความสำคัญกับการร่วมมือกับพันธมิตรทั้งในและต่างประเทศที่เป็นผู้นำในแต่ละตลาดพัฒนาสินค้าอินโนเวชั่นลงทำตลาดร่วมกัน
เพื่อใช้จุดแข็งของกันและกันสนับสนุนให้ธุรกิจเติบโตได้อย่างแข็งแกร่ง ท่ามกลางการแข่งขันที่รุนแรง

เริ่มต้นปี 2553 ประเดิมโดย บริษัทได้ร่วมมือกับ บริษัท ซิสโก้ ซีสเต็มส์ (ประเทศไทย) จำกัด
หรือ CISCO ผู้ดำเนินธุรกิจทางด้านระบบเครือข่ายอินเทอร์เน็ตระดับโลก
ผู้พัฒนาผลิตภัณฑ์ใหม่ภายใต้ชื่อ Unified Computing System (UCS)
ซึ่งเป็นการรวมองค์ประกอบต่างๆ ใน Data Center เข้าเป็นหนึ่งเดียว
ด้วยเทคโนโลยีที่เป็นมาตรฐานของอุตสาหกรรม รวมทั้งขยายความร่วมมือไปสู่ตลาดสถาบันการเงิน
และราชการ ด้วยการร่วมมือกับบริษัท โมทีฟ เทคโนโลยี จำกัด
บริษัทไทยแท้ผู้วิจัยและพัฒนาซอฟต์แวร์ที่ใช้ในระบบงานโอเปอเรชั่นของสถาบันการเงินการธนาคาร
งานกฎหมาย การบริหารองค์กรภาครัฐ
จัดจำหน่ายภายใต้เครือข่ายการตลาดและการบริการที่แข็งแกร่งของเอ็ม เอฟ อี ซี
เพื่อให้ทั้งสองฝ่ายได้ใช้จุดแข็งของกันและกันสนับสนุนให้ธุรกิจเติบโตได้อย่างรวดเร็ว
สอดคล้องกับสถานการณ์ทางธุรกิจที่เปลี่ยนแปลงไป

ทั้งนี้การพัฒนาผลิตภัณฑ์และบริการใหม่ (Products & Services) ดังกล่าว
ถือเป็นกลยุทธ์ในการเพิ่มอัตรากำไรขั้นต้น (Gross Profit Margin: GP)
ของบริษัทให้สูงขึ้นเป็นร้อยละ 20-25 จากปี 2552 ที่ต่ำกว่าร้อยละ 20
โดยจะทยอยออกสินค้าทุกไตรมาส ซึ่งไตรมาส 1 ปี 2553 จะมี 2 ผลิตภัณฑ์คือ Government
Operation Center (GOC) และ Bad Dept Management ไตรมาส 2 ปี 2553 คือ Speech
Recognition ไตรมาส 3 ปี 2553 คือ Data Cleansing และไตรมาส 4 ปี 2553 คือ Loan
Origination System โดยตั้งเป้ากำไรปี 2553 ขยายตัวร้อยละ 15-20

ส่วนหนึ่งเป็นผลมาจากบริษัทยังคงให้ความสำคัญกับการพัฒนาด้านต่างๆ อย่างต่อเนื่อง
โดยเฉพาะด้านบุคลากรและเทคโนโลยี ซึ่งถือเป็นทรัพย์สินที่มีค่ายิ่ง
ทั้งในด้านความพร้อมและความเชี่ยวชาญ ทำให้มีความแตกต่างจากองค์กรอื่น
ซึ่งบริษัทได้เตรียมงบประมาณลงทุนด้านดังกล่าวปี 2553 ประมาณ 25-30 ล้านบาท
โดยได้มีการปรับโครงสร้างทีมงานในช่วงปีที่ผ่าน เพื่อให้เกิดประสิทธิภาพการบริหารงาน
และผลลัพธ์ในเชิงธุรกิจมากขึ้น รวมทั้งรองรับการเปลี่ยนแปลงทางด้านอุตสาหกรรมและเทคโนโลยี
พร้อมจัดให้มีการประชุมสัมมนาเชิงปฏิบัติการ (Workshop) ระหว่างทีมงานด้านวิศวกรรม
และด้านการขาย รวมทั้งแผนกต่างๆ ในทุกๆ ปี เพื่อปรับปรุงประสิทธิภาพระบบการบริหารงาน
และโครงสร้างของรายได้ในส่วนต่างๆ

รวมถึงการเป็นพันธมิตรทางธุรกิจกับเจ้าของผลิตภัณฑ์หลัก
เพื่อปรับปรุงประสิทธิภาพกระบวนการทำงาน ให้ได้บุคลากรที่มีความรู้ความสามารถเหมาะสมกับงาน
รวมถึงความรู้ความเข้าใจในด้านของผลิตภัณฑ์ (Products & Services)
ตลอดจนทักษะการนำเสนองานที่มีประสิทธิภาพ (Soft Skill)
โดยการเพิ่มประสิทธิภาพและขยายทีมงานด้านการขาย
โดยปรับเปลี่ยนบุคลากรที่มีความรู้ความสามารถมาช่วยงานด้านดังกล่าวมากขึ้น
เพื่อขยายฐานเป้าหมายให้ครอบคลุมกลุ่มลูกค้า โดยเฉพาะกลุ่มสถาบันการเงิน
ซึ่งมีแนวโน้มจะลงทุนทางด้านเทคโนโลยีสารสนเทศมากขึ้น
โดยบริษัทได้มีการเตรียมพร้อมด้านบุคลากรและองค์ความรู้ (Knowledge) อาทิ ด้านเทคนิค
(Technical Resources) ในการขยายทีมงานเพื่อครอบคลุมลูกค้ากลุ่มดังกล่าวมากขึ้น

นอกเหนือจากนั้นในกลุ่มสื่อสารโทรคมนาคม ซึ่งบริษัทมีประสบการณ์ความรู้ความชำนาญสูง
ที่มีแนวโน้มจะลงทุนด้านเทคโนโลยีสารสนเทศมากขึ้นเช่นกัน โดยเฉพาะเทคโนโลยีทางด้าน 3 G
ซึ่งบริษัทได้มีการปรับปรุงโครงสร้างทีมงานและบริษัทในเครือ ได้แก่ บริษัท พรอมท์นาว จำกัด
เพื่อรองรับการพัฒนาโปรแกรมประยุกต์ด้านดังกล่าว อาทิ Enterprise Mobility Solutions
และ IPTV รวมทั้งกลุ่มราชการ รัฐวิสาหกิจ และพลังงาน
ที่คาดว่าจะมีงบลงทุนด้านดังกล่าวมากขึ้นจากโครงการไทยเข้มแข็งของรัฐบาล
ตลอดถึงการพัฒนาเกมส์ “ตำนานสมเด็จพระนเรศวรมหาราชออนไลน์” เกมออนไลน์ 3 มิติ ที่บริษัท
พรอมท์นาวฯ ได้ผนึกกำลังร่วมกับบริษัท ไอบีเอ็ม (ประเทศไทย) จำกัด, บริษัท เอชียซอฟต์ จำกัด
(มหาชน) และบริษัท พร้อมมิตร โปรดักชั่น จำกัด ที่เปิดตัวไปเมื่อต้นปี 2553
และคาดว่าจะเริ่มให้บริการในช่วงกลางปี 2553 ในตลาดทั้งในและต่างประเทศ
จะเป็นส่วนหนึ่งในการช่วยเสริมรายได้และการเติบโตให้กับบริษัท

สำหรับแนวทางในการเพิ่มประสิทธิภาพเรื่องของการลดต้นทุน
ส่วนหนึ่งบริษัทยังคงมุ่งขยายสาขาไปต่างจังหวัด โดยมีการร่วมมือกับมหาวิทยาลัยในจังหวัดนั้น
เพื่อพัฒนาบุคลากรในท้องถิ่นขึ้น ซึ่งอย่างน้อยที่สุด
บุคลากรท้องถิ่นที่ผ่านการอบรมทักษะด้านไอทีมาแล้ว
ก็สามารถประกอบอาชีพพัฒนาซอฟต์แวร์ในท้องถิ่น ช่วยสร้างการหมุนเวียนเศรษฐกิจในท้องถิ่นได้
โดยที่ดำเนินการขยายสาขาไปแล้วคือที่จังหวัดเชียงราย โดยร่วมมือกับมหาวิทยาลัยแม่ฟ้าหลวง
ซึ่งสาขาที่วางแผนขยายต่อไปคือที่จังหวัดอุบลราชธานี โดยร่วมมือกับมหาวิทยาลัยอุบลราชธานี
และจะทยอยเปิดตามหัวเมืองจังหวัดต่างๆ ต่อไป เช่น แม่ฮ่องสอน ลำปาง และขอนแก่น
ทั้งนี้ในการขยายสาขาไปแต่ละจังหวัด บริษัทตั้งเป้าว่าจ้างบุคลากรท้องถิ่น 50-100 คน
โดยจะทำการป้อนงานจากสำนักงานใหญ่ไปยังสาขาในจังหวัดต่างๆ
ซึ่งจะทำให้บริษัทสามารถให้บริการครอบคลุมได้มากขึ้นในบางบริการจากหน่วยงานสาขา รองรับงาน
outsource จากในประเทศและต่างประเทศได้มากขึ้นในต้นทุนที่ต่ำลง
ในขณะที่สามารถสร้างงานสร้างรายได้ให้คนในท้องถิ่น
ส่งผลให้เกิดการขยายตัวของอุตสาหกรรมไอที ในระดับภูมิภาคของประเทศได้อีกด้วย